گراہم گرین

ہینری گراہم گرین (2 اکتوبر 1904ء – 3 اپریل 1991ء) انگریز ناول نگار، افسانہ نویس، ڈراما نویس، انشاپرداز اور نقاد تھے۔

سوانح 
وہ ہارٹفورڈشائر میں پیدا ہوئے اور برکھم اسکیڈ اسکول میں جہاں ان کے والد ہیڈ ماسٹر تھے تعلیم پائی پھر وہ بیالیل کالج اوکسفرڈ چلے گئے۔ 1926ء میں وہ روزنامہ "دی ٹائمز" سے منسلک ہو گئے اور 1927ء میں ان کی شادی ہو گئی۔ 1935ء میں وہ لائبیریا گئے اور سفر نامہ "جرنی وِد آؤٹ میپس" لکھا جو بہت پسند کیا گیا۔ واپسی پر وہ "دی اسپیکٹیٹر" کے فلمی نقاد مقرر کیے گئے اور 1940ء میں اس کے ادبی ایڈیٹر بھی بن گئے۔ 1938ء میں وہ میکسیکو میں مذہبی تعصب کی تحقیقات کرنے گئے اور وہاں کا افسانوی رنگ میں سفر نامہ "لالیس اوڈس" کے نام سے لکھا۔ دوسری جنگ عظیم میں وہ وزارت خارجہ سے منسلک رہے اور سیرالیون میں دو تین سال رہے۔ ان کو 1966ء میں کمپیسن آف آنر اور 1969ء میں شوالیر ڈی الیجن ڈی آنر کے اعزازات سے نوازا گیا۔ 1926ء میں انھوں نے رومی کاتھولک مسیحیت اختیار کر لیا۔ ان کا پہلا ناول "دی مَین وِداِن" 1929ء میں شائع ہوا جو ایک سنسنی خیز تاریخی ناول تھا جس میں جرائم، دھوکے بازی اور کامیابی و ناکامی کے واقعات بیان کیے گئے تھے مگر ان کو عوامی شہرت "استنبول ٹرین" نامی ناول سے ملی۔ اس کے بعد انھوں نے "اِٹ از بیٹل فیلڈ"، "انگلینڈ میڈ می"، "اے گن فار سیل"، "دی کانفی ڈینشیل ایجنٹ"، "لوزر ٹیکس آل"، "اوَر مین اِن ہوانا"، "پاور اینڈ گلوری"، "دی ہارٹ آف میٹر"، "دی اینڈ آف میٹر"، "آنریری کونسل"، "دی ہیومن فیکٹر"، "ڈاکٹر فشر آف جنیوا" وغیرہ متعدد ناول لکے جو زیادہ تر طربیہ تھے۔

ان کے افسانوں کے کئی مجموعے شائع ہو چکے ہیں مثلاً "دی بیسمنٹ روم اینڈ ادر اسٹوریز"، ٹونٹی ون اسٹوریز"، "دی کمپلیزنٹ لور"، "کاروِنگ اے اسٹیچو" وغیرہ۔ فلمی دنیا کے لیے ان کا ڈراما "تھرڈ مین" بڑا مشہور ہوا۔ فلموں پر تنقیدات کا ایک مجموعہ بھی چھپا۔ ان کے مقالات اور تبصرے "ریفلیکشن"، "گیٹنگ ٹو نو دی جنرل" کے نام سے شائع ہوئے جن سے عالمی سیاست سے ان کی دلچسپی ظاہر ہوتی ہے۔ "اے سارٹ آف لائف" اور "ویز آف اسکیپ" کے نام سے دو سوانح عمریاں بھی انھوں نے لکھیں۔

حوالہ جات 

1904ء کی پیدائشیں
1991ء کی وفیات
انگریز جاسوسی ادب مصنفین
انگریز سفر نامہ نگار
انگریز مرد ناول نگار
انگریز منظر نویس
انگریز یاداشت نگار
بالیول کالج، اوکسفرڈ کے فضلا
بیسویں صدی کے انگریز ناول نگار
بیسویں صدی کے مضمون نگار
رومن کیتھولک مصنفین
فیلو رائل سوسائٹی ادب
مرد مضمون نگار
اموات بسبب سرطان خون
بیسویں صدی کے برطانوی ڈراما نگار اور ڈراما نویس
برطانوی مرد ڈراما نگار اور ڈراما نویس
سوئٹزرلینڈ میں سرطان سے اموات
انگریز ڈراما نگار اور ڈراما نویس
Short description is different from Wikidata
انگریز مرد منظر نویس
انگریز افسانچہ نگار